**სადოქტორო კვლევითი განაცხადისა და პრეზენტაციის შეფასების კრიტერიუმები**

|  |  |
| --- | --- |
| **სადოქტორო კვლევითი განაცხადისა და პრეზენტაციის შეფასება** | **60 ქულა**  **გადასალახი ზღვარი 31 ქულა** |
| შესავალი | 10 ქულა |
| ლიტერატურის მიმოხილვა | 10 ქულა |
| კვლევის მეთოდები | 10 ქულა |
| კვლევის მნიშვნელობა | 10 ქულა |
| პრეზენტაცია | 10 ქულა |
| დისკუსია/დებატები | 10 ქულა |

**შესავალი** - ფასდება, თუ რამდენად სრულყოფილად არის: აღწერილისაკვლევი სფერო, გამოკვეთილი პრობლემის არსი, დასაბუთებული აქტუალურობა, ჩამოყალიბებული კვლევის მიზანი/მიზნები და ამოცანები, კვლევის კითხვები და ჰიპოთეზა/ჰიპოთეზები;

**ლიტერატურის მიმოხილვა -** ფასდება, თუ რამდენად სრულყოფილია ლიტერატურის (წყაროების) მიმოხილვა;

**კვლევის მეთოდები -** ფასდება კონკურსანტის მიერ კვლევის მიზნის მისაღწევად საჭირო კვლევის მეთოდების შერჩევის ადეკვატურობა;

**კვლევის მნიშვნელობა -** ფასდება, თუ რამდენად არის წარმოაჩენილი კონკურსანტის მიერ კვლევის თეორიული და პრაქტიკული სარგებელი, აგრეთვე კვლევის მოსალოდნელი შედეგების პოტენციური წვლილი დარგის განვითარებაში;

**პრეზენტაცია -** კონკურსანტი წარმოადგენს მაქსიმუმ 15 წუთიან პრეზენტაციას სადოქტორო კვლევითი განაცხადის შესახებ. პრეზენტაციის შეფასებისას მხედველობაში მიიღება პრეზენტაციის ტექნიკის ფლობა, საკითხის გადმოცემის ლოგიკურობა და თანმიმდევრულობა;

**დისკუსია/დებატები -** დისკუსიისას შეფასდება კონკურსანტის კომპეტენცია კვლევის სფეროში და კითხვებზე არგუმენტირებული და თანმიმდევრული პასუხის გაცემის უნარი.